Margaret Burbidge
Store norske leksikon,Realfag,Astronomi,Astronomi,Personer innen astronomi
Margaret Burbidge var en britisk-amerikansk astronom som har gitt viktige bidrag til teoriene om kvasarer og om dannelsen av grunnstoff ved fusjon i stjerner (nukleosyntese). Hun spilte en betydelig rolle i utviklingen av instrumentene til Hubble-romteleskopet.
Burbidge var professor ved University of California, San Diego (UCSD) fra 1964. Hun var i 1972–1973 den første kvinnelige direktøren ved Royal Greenwich Observatory. Fra 1979 til 1988 var hun direktør ved Center for Astrophysics and Space Sciences ved UCSD. Hun ble professor emeritus ved UCSD i 1990.Burbidge var en forkjemper for kvinners muligheter innen vitenskap. Les mer i Store norske leksikon astronomi Hubble-romteleskopet